1. ura:



**Oton Župančič: Žebljarska**

***Najprej preberi uvod v pesem na str. 119 (6. skupina, str. 13: Potujmo v svet književnosti, 1. odstavek) in si oglej sliki.***

**1. O kom bo pesem verjetno govorila? Katero nasprotje razbereš iz slik?**

Pesem bo govorila o žebljarjih. Sliki izražata nasprotje med lepoto narave in delom kovačev/žebljarjev v temnem, sajastem prostoru.

**2. Kako je pesem nastala?**

Pesem je nastala po pesnikovem obisku kovačnice v Kamni Gorici. Obisk ga je tako pretresel, da je napisal pesem.

***Dvakrat preberi pesem. Drugič jo preberi naglas (berilo, str. 118 oz. 12).***

**3. Koliko ur so delali delavci? Kdo vse? Kako se počutijo zaradi dela?**

Žebljarji delajo 14 ur dnevno. Torej od 4.00 do 13.00 in nato od 15.00 do 20.00. Delajo fantje, možje, dekleta in žene. Zaradi takšnega dela so seveda strašno izmučeni.

**4. Kakšna je narava, kakšen pa je človek?**

Narava cveti, trate zelenijo, v kovačnici pa so izmučeni delavci, ki ne živijo v naravnem ritmu, ampak ritmu meha in kladiva.

**5. Zakaj delavcem žarijo žeblji v očeh?**

Oči delavcev so najverjetneje zelo izmučene, tako jih režejo, peko, da imajo občutek, kot da jim nekdo zabija žeblje v oči.

**6. Iz katerih verzov razberemo, da skujejo neskončno veliko število žebljev, ki jih ni moč prešteti?**

Iz verzov: po polju naši žeblji cveto; poglej v nebo: vanj smo jih kovali.

**7. Kaj žebljarju kaže njegova podoba pred ogledalom? Nad čim se zamisli? Kje čutiš obsodbo takšnega dela?**

Podoba kaže do konca izmučenega človeka (kakor da sem po sebi koval). Zamisli se nad smiselnostjo svojega monotonega življenja, ki ga iz dneva v dan rabi samo za kovanje žebljev. Tak odnos do sebe in svojega telesa se mu zdi greh.

**8. Zakaj pesnik konča pesem s tremi pikami? Zakaj žebljarji pristajajo na takšno življenje?**

Tri pike predstavljajo nadaljevanje trpljenja, na katerega žebljarji pristanejo zaradi golega preživetja.

**9. Kakšna je pesem po tematiki (ustrezno obkroži) in svojo odločitev utemelji.**

Pesem je: a) osebno izpovedna **b) socialna** c) zgodovinska

Utemeljitev: Pesem je po tematiki socialna, saj prikazuje težko življenje žebljarjev.

**10. Izpiši tri verze, s katerimi lahko utemeljiš, da je pesem izpovedna (lirska).**

Po smislu: že vsi smo izmučeni; o, kakor da sem po sebi koval!; O, kakor da delam ves božji dan greh.

**11. Je pesem družbeno kritična? Utemelji odgovor. Lahko položaj delavcev nekoč primerjamo z današnjim položajem?**

Da. Saj predstavlja in obsoja težko življenje žebljarjev.

Po smislu.

**12. Kakšen je ritem?**

Ritem (amfibrah) je enakomeren, monoton.

**13 Z rabo katerega pesniškega sredstva je še dodatno hotel ponazoriti enakomernost, monotonost ritma v kovačnici?**

S ponavljanjem. Ponavljanja so različnih vrst.

**14. Določi pesniška sredstva.**

žareči žeblji: \_\_\_\_\_\_\_\_\_\_\_\_okrasni pridevek\_\_\_\_\_\_\_\_\_\_\_\_\_\_\_\_\_\_\_\_

spet puha nam meh: \_\_\_\_\_\_\_\_\_\_\_\_\_\_\_ onomatopoija/podobnoglasje

žareči žeblji, žeblji: \_\_\_\_\_\_\_\_\_\_\_\_\_\_\_\_\_ aliteracija/soglasniški stik

Smo jih v polje sejali?: \_\_\_\_\_\_\_\_\_\_\_\_\_ govorniško/retorično vprašanje

**15. Napiši na kratko o življenju in delu Otona Župančiča (čas in kraj rojstva in smrti, šolanje, zaposlitve, pomembna dela za odrasle in otroke).**

Izpis iz berila.